**Түрк мамлекеттер уюмунун тажрыйба алуу программасы**

Бул тажрыйба программасы катышуучуларга Түрк мамлекеттер уюмуна (ТМУ) мүчө мамлекеттер менен байкоочу өлкөлөр тарабынан биргеликте ишке ашырылып жаткан долбоорлор жөнүндө маалымат жана тажрыйба алуу мүмкүнчүлүгүн берет. Программанын үч негизги максаты бар:

* Студенттерди Түрк мамлекеттер уюмунун катчылыгында практикалык тапшырмалар аркылуу теориялык билимдерин тереңдетүүгө шарт түзүү;
* Аларга ТМУнун ишмердүүлүгү тууралуу түздөн-түз маалымат берүү;
* Катчылыкка өз тармактарында адистешкен жогорку билимдүү студенттердин колдоосун камсыз кылуу.
1. **Тажрыйба программасына кимдер тапшыра алат?**

- ТМУга мүчө мамлекеттердин жарандары (Азербайжан, Казакстан, Кыргызстан, Түркия, Өзбекстан);

- Университеттердин бакалавр программасында (3-курс же акыркы курс) төмөнкү адистиктер боюнча окуп жаткандар: эл аралык мамилелер, эл аралык укук, саясат таануу, экономика, медиа жана байланыш;

- Талапкерлердин жашы 26 жаштан ашпашы керек;

- Англис тилин мыкты билүүсү талап кылынат (мүчө мамлекеттердин расмий тилин билүү кошумча артыкчылык болуп саналат).

1. **Керектүү документтер:**

- Резюме (2 беттен ашпоосу керек);

**-** Тажрыйба программасына арыз формасы;

**-** Мотивациялык кат (академиялык кызыгуу багыттары жана программадан күтүүлөр көрсөтүлүшү керек, 1 бетке чейин);

- Англис тилиндеги жазуу үлгүсү (макала, колонка, университеттик тапшырма ж.б., 5–6 бетке чейин).

1. **Тапшыруу мөөнөтү:**

Арыздарды тапшыруунун акыркы күнү: 2025-жылдын 20-июну

1. **Тажрыйба мөөнөтү:**

Жалпы мөөнөт — 3 жума.

Тажрыйба өтөчүлөр Катчылыктын кеңсесинде, жумасына беш күн (дүйшөмбүдөн жумага чейин, саат 9:00 – 18:00) иштешет. Алар өздөрүнө белгиленген тапшырмаларды атайын дайындалган кызматкердин жетекчилиги астында аткарышат.

1. **Кабыл алынгандардан кошумча документтер талап кылынат:**

- Университеттен берилген студент экендигин тастыктаган документ;

- Паспорттун же жеке күбөлүктүн көчүрмөсү;

- Соттолбогондугу тууралуу маалымкат.

1. **Арыз тапшыруу тартиби:**

Арыздар internship@turkicstates.org электрондук дарекке жөнөтүлүшү керек.

Тажрыйба өтүү боюнча кайрылуулар түздөн-түз ТМУ Катчылыгына жөнөтүлүшү керек.

1. **Арыздын жыйынтыгы кантип маалымдалат?**

- Ийгиликтүү талапкерлер менен маектешүү өткөрүлөт.

- Жыйынтыктар электрондук почта же телефон аркылуу кабарланат.

**Каржы маселеси:**

- ТМУ катчылыгы тарабынан жумасына 150 АКШ доллары өлчөмүндө стипендия берилет,

- Жол кире, камсыздандыруу жана жатакана чыгымдары талапкердин же анын жөнөткөн мекеменин эсебинен жабылат.

**Транспорт чыгымдары:**

Бардык транспорт чыгымдары талапкердин өзү тарабынан жабылат. Транспорт чыгымдары компенсацияланбайт.

**Купуялуулук:**

Тажрыйба учурунда алынган жарыяланбаган маалыматтар баары купуя бойдон калууга тийиш. Бул маалыматтарга таянып каалаган документти жарыялоого болбойт.